《送吴志行监税》
宋代·李流谦

乃翁儒林大宗匠，造化为炉铸卿相。
坐与文皇致太平，玉骨如尘汾水上。
斯文未丧不须嗟，仍喜郎君书起家。
等閒一第唾手得，以此报翁其未邪。
判北门事首峨豸，历阶而升姑少待。
斗米迫人成远征，云梦胸襟何足芥。
霜风猎猎吹征衣，登山临水伤别离。
丈夫富贵恐不免，万里扶摇方自兹。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。